Financial Solutions for your Business Success
นำความสำเร็จสู่ธุรกิจด้วยหลักคิดทางการเงิน
ຫຼັກສູດການເຝີກອົບຮົມ “ ແຜນລາຍການເຝີກອົບຮົມ - ການທະນາຄານເພື່ອການລົງທຶນຢ່າງມືອາຊີບລາວ 1 ”ລຸ້ນທີ 2 ຫຼືື Training Programs: “LAO Professional Investment Banking II” ຫຼືເອີ້ນຊື່ຫຍໍ້ວ່າ: Program - La.PIB I ລຸ້ນ 2
ເປັນຫຼັກສູດທີ່ໄດ້ຮັບຄວາມຮ່ວມມື ແລະ ເສີມສ້າງມິດຕະພາບລະຫວ່າງ ຕະຫຼາດຫຼັກຊັບລາວ (Lao Securities Exchange), ຄະນະເສດຖະສາດ ແລະ ບໍລິຫານທຸລະກິດຂອງມະຫາວິທະຍາໄລແຫ່ງຊາດລາວ (National University of Laos) ແລະ ບໍລິສັດ ຫຼັກຊັບເອພີເອັມລາວ ຈໍາກັດ (APMLAO) ເປັນຫຼັກສູດທີ່ເໝາະສົມສໍາລັບ ຜູ້ບໍລິຫານບໍລິສັດ / ຝ່າຍວິເຄາະຫຼັກຊັບ / ຝ່າຍບໍລິຫານການເງິນ / ຝ່າຍກົດໝາຍ / ໜ່ວຍງານພາກລັດ ແລະ ລັດວິສາຫະກິດ / ຜູ້ປະກອບການ / ນັກທຸລະກິດ / ນັກສຶກສາ ແລະ ຜູ້ທີ່ມີຄວາມສົນໃຈຕ່າງໆ
ເຊິ່ງຜູ້ເຂົ້າເຝິກອົບຮົມຈະໄດ້ຮູ້ເຖິງວິທີການລະດົມເງິນທຶນໃນທາງເລືອກຕ່າງໆ ຜ່ານຕະຫຼາດທຶນ ແລະ ການເລືອກໃຊ້ເຄື່ອງມືທາງການເງິນຢ່າງຖືກຕ້ອງ, ບົດບາດໜ້າທີ່ຂອງຕະຫຼາດເງິນ ແລະ ຕະຫຼາດທຶນ, ການລົງທຶນ ແລະ ຜົນຕອບແທນທີ່ໄດ້ຮັບ, ການວິເຄາະຫຼັກຊັບ, ການປະເມີນມູນຄ່າຮຸ້ນ, ຈັນຍາບັນໃນການດຳເນີນທຸລະກິດ, ກົດເກນຕ່າງໆຂອງສຳນັກງານຄະນະກຳມະການຄຸ້ມຄອງຫຼັກຊັບ (ສຄຄຊ) ລວມໄປເຖິງການໄດ້ສຳພັດບັນຍາກາດຕົວຈິງຂອງຕະຫຼາດຫຼັກຊັບແຫ່ງປະເທດໄທ, ບໍລິສັດຫຼັກຊັບ, ບໍລິສັດທີ່ປຶກສາທາງການເງິນ ແລະ ບໍລິສັດຈົດທະບຽນໃນຕະຫຼາດຫຼັກຊັບ ໃນລະຫວ່າງການໄປ Study Tour / Company Visit. ໂດຍຫຼັກສູດຄັ້ງນີ້ຈັດຂື້ນວັນທີ 4-5, 11-12, 18-19, 25-26, 30-31 ຕຸລາ 2014 (ສະເພາະວັນເສົາ ແລະ ວັນອາທິດ ລວມຈໍານວນ10ວັນ ບໍ່ລວມວັນໄປທັດສະນະສຶກສາ ແລະ ວັນສອບເສັງ) ໂດຍເລີ່ມຮຽນພາກເຊົ້າ 08:30 – 11:30 ພາກບ່າຍ 13:30 -16:30 ລົງທະບຽນ: 3,000,000 ກີບ/1ທ່ານ ລວມອາຫານທ່ຽງ, Coffee break (ເຊົ້າ ແລະ ບ່າຍ) ແລະ ເສື້ອຍືດ 1 ຕົວ.
ຮູບພາບ 1: ພິທີເປີດການເຝີກອົບຮົມຫຼັກສູດ Program – La-PIB I ຢ່າງເປັນທາງການ ທີ່ອາຄານຕະຫຼາດຫຼັກຊັບລາວ
ຮູບພາບ 2: ທ່ານ ສົມພົບ ສັກພັນພະນົມ ປະທານເຈົ້າໜ້າທີ່ບໍລິຫານ ບໍລິສັດ Asset Pro Managementຈຳກັດ (APM) ຮ່ວມກັບ ຜູ້ຊ່ວຍ ສາດສະດາຈານ ສຸດາ ປິຕະວັນ ຫົວໜ້າຝ່າຍວິໄຈ ບໍລິສັດ Asset Pro Managementຈຳກັດ (APM) ໄດ້ໃຫ້ການຕ້ອນຮັບ ຄະນະຜູ້ເຂົ້າຮ່ວມເຝິກອົບຮົມໄລຍະສັ້ນໃນຫຼັກສູດ Program- La.PIB 1 ລຸ້ນ 2 ຢ້ຽມຢາມບໍລິສັດ Asset Pro Management ຈຳກັດ ຫຼື APM ເຮັດໜ້າທີ່ ເປັນທີ່ປຶກສາທາງດ້ານການເງິນ ເຊິ່ງບໍລິສັດ APM ດຳເນີນທຸລະກິດມາຫຼາຍກວ່າ 17ປີ. ການຢ້ຽມຢາມດັ່ງກ່າວມີຂຶ້ນໃນວັນທີ 30 ຕຸລາ 2014 ທີ່ ອາຄານ The Offices At Central World, ຊັ້ນ 10 ກຸງເທບມະຫານະຄອນ.
ຮູບພາບ 3: ທ່ານ ສົມພົບ ສັກພັນພະນົມ ຜູ້ອຳນວຍການໃຫຍ່ ບໍລິສັດ ຫຼັກຊັບເອພີເອັມລາວ ຈຳກັດ(APMLAO) ແລະ ຜູ້ເຂົ້າຮ່ວມເຝິກອົບຮົມໄລຍະສັ້ນໃນຫຼັກສູດ Program- La.PIB I ລຸ້ນ 2 ໄດ້ເດີນທາງຢ້ຽມຢາມ ແລະ ສຶກສາເບິ່ງການເຮັດວຽກຕົວຈິງທີ່ ບໍລິສັດ ຫຼັກຊັບຟີນັນເຊຍ ໄຊຣັສ ຈຳກັດ (ມະຫາຊົນ) ຫຼື Finansia Syrus Securities ໃນຖານະທີ່ເຮັດໜ້າທີ່ເປັນນາຍໜ້າໃນການແລກປ່ຽນ ຊື້-ຂາຍ, ທີ່ປຶກສາການລົງທຶນ, ເຮັດໜ້າທີ່ໃນການຈຳໜ່າຍຫຼັກຊັບ. ທີ່ອາຄານ Alma Link ຊັ້ນ17, ກຸງເທບມະຫານະຄອນ ໃນວັນທີ່ 30 ຕູລາ 2014.
ຮູບພາບ 4: ຜູ້ຊ່ວຍ ສາດສະດາຈານ ສຸດາ ປິຕະວັນ ຮອງຜູ້ອຳນວຍການຝ່າຍບໍລິຫານ ບໍລິສັດ ຫຼັກຊັບເອພີເອັມລາວ ຈໍາກັດ(APMLAO) ແລະ ຜູ້ເຂົ້າຮ່ວມເຝິກອົບຮົມໄລຍະສັ້ນໃນຫຼັກສູດ Program- La.PIB 1 ລຸ້ນ 2 ໄດ້ເດີນທາງ ຢ້ຽມຢາມ ແລະ ສຶກສາເບິ່ງການເຮັດວຽກຕົວຈິງ ກ່ຽວການກັບແລກປ່ຽນຊື້-ຂາຍຮຸ້ນ ທີ່ຕະຫຼາດຫຼັກຊັບແຫ່ງປະເທດໄທ ໃນວັນທີ່ 30 ຕຸລາ 2014 ຜ່ານມາ.
ຮູບທີ 5: ທ່ານ ສົມພົບ ສັກພັນພະນົມ ຜູ້ອຳນວຍການໃຫຍ່ ບໍລິສັດ ຫຼັກຊັບເອພີເອັມລາວ ຈໍາກັດ(APMLAO) ຮ່ວມກັບ ຜູ້ເຂົ້າຮ່ວມເຝິກອົບຮົມໄລຍະສັ້ນໃນຫຼັກສູດ Program- La.PIB 1 ລຸ້ນ 2 ໄດ້ເດີນທາງ ຢ້ຽມຢາມ LDC DENTAL PUBLIC COMPANY LIMITED ສຶກສາເບິ່ງຂັ້ນຕອນການ ທຳຄວາມສະອາດໃນການຮັກສາແຂ້ວ ແລະ ວິທີການໃນການຈັດແຂ້ວໃຫ້ງາມສຸຂະພາບດີ ໃນປະເທດໄທ ຖະໜົນ ລາດພ້າວ, ຮ່ອມ 89, ກຸງເທບມະຫານະຄອນ ໃນວັນທີ 31 ຕຸລາ 2014.
ຮູບພາບ 6: ພິທີມອບໃບຢັ້ງຢືນໃຫ້ບັນດາຜູ້ເຂົ້າຮ່ວມເຝີກອົບຮົມໄລຍະສັ້ນ ໃນຫຼັກສູດ Program- La.PIB I ຈັດ ຂື້ນທີ່ອາຄານ ຕະຫຼາດຫຼັກຊັບລາວ